en da da id en da nn da en it da da da da da da sv da da da da da da da da da da da da da da da da da nb da nb nb nb sv da sv da da hu da da da da nl sv nl sv en ro en da da da da da it sv en da en da en da da da da da da hu en da nb da da en id da da da nn da da ro da da da da da sv en da en
Ledige job Kontakt Om kommunen Nyheder Kort
Skoleindskrivningen til skolestart august 2023 starter den 3. oktober og du kan indskrive frem til den 5. december 2022. Du modtager brev i e-Boks fra distriktsskolen med mere information.
Alle børn, som er født i 2017 eller tidligere, skal begynde i skole i august 2023. Alle forældre modtager information omkring skoleindskrivning fra distriktsskolen i deres e-Boks.
Hvornår skal mit barn starte i skole?
Undervisningspligten starter 1. august i det kalenderår, barnet fylder 6 år, og ophører ved afslutningen af 9. klasse. Du har som forælder pligt til at sørge for, at dit barn modtager undervisning.
I Danmark er der frit skolevalg. Du kan selv vælge, om du vil indskrive dit barn i en folkeskole eller i en fri grundskole (privatskole). Hvis der er ledige pladser på den ønskede skole, vil barnet blive optaget på skolen.
Undervisningen i folkeskolen går fra børnehaveklasse til 9. klasse. Alle skoler har desuden skolefritidsordning (SFO).
Du vil modtage et brev, når dit barn skal starte i skole. Indskrivningen til børnehaveklassen finder sted digitalt via kommunens hjemmeside.
Den digitale skoleindskrivning er åben fra den 3. oktober til og med den 5. december 2022. Du skal bruge din MitID/NemID til opskrivningen.
Hvis du ønsker at opskrive dit barn til skole efter tilmeldingsfristen skal du kontakte kontoret på den skole, som du ønsker, at dit barn skal gå på.
Bemærk! Plejebørn kan ikke indskrives digitalt af plejeforældre. Barnets distriktsskole vil være behjælpelig med at indskrive.
Hvis I vil søge en anden skole end distriktsskolen er det vigtigt, at I også gør det via linket. Det kan være en anden skole i Lejre Kommune, en anden folkeskole i en anden kommune eller en privatskole.
Vælger I en anden skole end distriktsskolen, er transporten til og fra skolen for egen regning.
Kan mit barn få plads?
Jeres barn er altid sikret en plads på distriktsskolen eller på en anden folkeskole i Lejre Kommune, da det er politisk besluttet, at der er frit skolevalg ved indskrivning til 0. klasse.
Hvis I søger en anden skole fx i en anden kommune eller en privatskole, er det denne anden skole, der skal give besked om, hvorvidt jeres barn får en plads.
Kan mit barn vente med at starte i skole?
Et barns skolestart kan udsættes et år, hvis der er pædagogiske og udviklingsmæssige grunde for det. I skal kontakte skolelederen på jeres distriktsskole, hvis I ønsker udsættelse. I kan finde alle kontaktinformationer til skolerne her.
Skolelederen skal godkende udsættelsen efter dialog med jer som forældre og med børnehaven og evt. også PPR (pædagogisk-psykologisk rådgivning). Det er også skolelederen på jeres distriktsskole, som skal godkende udsættelsen, hvis I søger en anden skole end distriktsskolen.
I kan tilmelde jeres barn til skolefritidsordning (SFO1) samtidig med, at I skriver jeres barn op til skole. Alle børn starter i SFO1 den 1. august.
Informationsmøder på kommunens folkeskoler
Folkeskolerne holder informationsmøde for kommende 0. klasses forældre i oktober måned. Alle er velkomne.
Allerslev Skole, 4. oktober 2022 kl. 17-18:30 på Skoletorvet
Bramsnæsvigskolen, 11. oktober 2022 kl. 17-19 i Cafeen
Hvalsø Skole, 6. oktober 2022 kl. 17-18:30 i Klynge Vest
Kirke Hyllinge Skole, 3. oktober 2022 kl. 17:15-18:30 i Teatersalen
Kirke Saaby Skole, 3. oktober 2022 kl. 17-19 i Spiren
Osted Skole, 10. oktober 2022 kl. 17-18 i Blok C
Trællerupskolen, 5. oktober 2022 kl. 17-18:30 i Storrummet
Center for Børn og Læring
Send digital post direkte til Center for Børn og Læring
Tak for din feedback
Vælg type af feedback
Der skete desværre en fejl. Prøv venligst igen lidt senere
Send kopi af beskeden til mig
Bemærk: Denne henvendelse understøtter ikke sikker post. Hvis din henvendelse indeholder følsomme personoplysninger, såsom cpr-numre, bedes du sende din meddelelse via sikker post. Du kan bruge søgefeltet på lejre.dk for at finde mere information om sikker post.
Udfyld ikke dette felt, da det bruges til at blokere for bot-genereret trafik.
CVR | EAN | Bankoplysninger
Digital Post & Sikker mail
Hvis du vil klage
Vores Sted på Facebook
Få siden læst højt
Sådan behandler vi dine data